ขอสอบถามหน่อยนะครับผมปวดหัวจากโรคเครียดรึป่าวครับผมปวดมา1สัปดาห์กว่าๆครับเมื่อ4วันที่แล้วไปปรึกษาแต่ไม่ได้บอกทุกอาการว่าปวดตรงคอตรงท้ายทอยและแนวคิ้วผมควรทานยาอะไรดีครับหรือยังไงดีครับผมกังวลจะเป็นอะไรร้ายแรงมากครับ
สวัสดีค่ะ อาการปวดหัวตรงหน้าผากคิ้วขมับหลังหัวบางครั้ง ปวดไปที่ท้ายทอย และบ่าไหล่ด้วยนั้น อาจจะเกิดจาก ปวดจากกล้ามเนื้อบริเวณขมับตึงตัวจากการใช้งานมากเกินไป เช่นเพ่งสายตานานๆระหว่างวัน อาจมีอาการปวดร้าวลงมาที่ลำคอหรือท้ายทอย สัมพันธ์กับการใช้งาน เป็นมากขึ้นช่วงเย็นๆ จากที่กล่าวมานั้นมีโอกาสเป็นจากสาเหตุนี้ได้มากที่สุด สาเหตุอื่นๆเช่น ปวดไมเกรน มักปวดมากข้างเดียว มีตาพร่า อาเจียน ส่วนอาการปวดจากในสมองนั้น มักจะปวดมากขึ้นเรื่อยๆ อาจมีประวัติอุบัติเหตุที่ศีรษะนำมาก่อน มีประวัติสลบ และอาเจียนพุ่งได้เบื้องต้นควรพักการใช้งาน ลดความเครียด ความกังวล พักผ่อนให้เพียงพอ กินยาแก้ปวดเพื่อบรรเทาอาการได้ หากยังคงปวดมากขึ้นเรื่อยๆ จนรบกวนการนอนหรือการใช้ชีวิตประจำวัน อาเจียนเยอะ มองเห็นไม่ชัดเจน หรือมีกล้ามเนื้ออ่อนแรง หน้าเบี้ยวร่วมด้วย ก็ควรไปพบแพทย์เพื่อตรวจเพิ่มเติม